**Termeni de Referință**

**Selectarea unui expert pentru elaborarea instrumentelor de evaluare cu scopul de a**

**„Identifica necesitățile reale de formare continuă și ajusta oferta educațională a instituțiilor de învățământ profesional-tehnic conform cerințelor mediului de afaceri”**

**Proiectul:**Creăm valoare pentru alții: instituțiile ÎPT dezvoltă competențe profesionale

relevante [(CREATIVO)](http://ceda.md/proiecte/meeeta/%20%E2%80%8E)

**Tipul contractului:**Contract prestare servicii

**Locul desfășurării**: Chişinău, Republica Moldova

**Termen – limită de aplicare:** 25.10.2021

**A. CONTEXT**

Proiectul CREATIVO este implementat de Centrul pentru Educație Antreprenorială și Asistență în Afaceri (CEDA), cu suportul financiar alFundației “Servicii de Dezvoltare din Liechtenstein” (LED) și Agenției Elvețiene pentru Dezvoltare și Cooperare (SDC), având următoarele obiective:

**Obiectiv general -***Tinerii și adulții își sporesc perspectivele de angajare datorită educației și formării profesional tehnice relevante pentru piața muncii.*

**Obiective specifice:**

* **Obiectiv 1:**Instituțiile de ÎPT partenere prestează în mod eficient cursuri bazate pe cerere, elaborate în parteneriat cu și pentru companiile din sectorul privat.
* **Obiectiv 2:**Instituțiile deÎPT partenere își îmbunătățesc activitățile economice/ antreprenoriale la nivel de instituție, astfel încât elevii să dobândească competențe profesionale relevante și instituțiile să genereze venituri mai mari.

**B. OBIECTIV**

Elaborarea unui set de instrumente de evaluare cu scopul de a ajusta oferta educațională oferită de instituțiile de ÎPT conform necesităților mediului de afaceri.

**C. SARCINI ȘI RESPONSABILITĂȚI**

* Elaborarea unui instrument general de evaluare a necesităților existente în materie de formare profesională continuă;
* Elaborarea instrumentelor specifice cu scopul de a identifica carențele în materie de instruire pe segmente specifice;
* Desfășurarea unei serii de instruiri/ateliere în cadrul instituțiilor de ÎPT cu privire la gestionarea procesului de desfășurare (colectare și procesare date) a studiului de piață și utilizarea instrumentelor date, precum e și ajustarea ofertei educaționale;
* Facilitarea ședințelor de lucru dintre instituțiile de ÎPT și întreprinderile de profil/sectorul privat în cadrul studiului de piață, prin aplicarea instrumentelor date cu scopul de a identifica carențele unii formări continue croite conform necesităților reale;
* Acordarea asistenței instituțiilor de ÎPT în vederea analizei și procesării datelor colectate;
* Elaborarea unui raport cu concluzii finale și recomandări specifice per fiecare instituție și sector supus studiului și analizei de piață;
* Discutarea raportului și a recomandărilor cu instituțiile de ÎPT și părțile cointeresate;

**D. TERMEN DE REALIZARE ȘI REZULTATELE SCONTATE**

|  |  |  |
| --- | --- | --- |
| **Nr** | **Livrabile (maxim 35 zile)** | **Termen de realizare** |
| 1.  | Instrument general de evaluare a necesităților existente  | 15.11.2021  |
| 2 . | Instrumente specifice de identificare a carențelor în materie de formare profesională pe piața muncii | 15.11.2021  |
| 3.   | Instruiri/ateliere în cadrul instituțiilor de ÎPT  | 30.11.2021  |
| 4.   | Ședințe de lucru cu instituțiile de ÎPT și întreprinderile de profil | 15.12.2021  |
| 5. | Raport final cu recomandări specifice per fiecare instituție și sector supus studiului și analizei de piață | 20.12.2021 |

**E. CERINŢE PRIVIND CALIFICAREA EXPERTULUI**

Cerinţe minime de calificare:

* Studii superioare în domenii relevante, precum marketing, economie, sociologie;
* Experiență de lucru în efectuarea de analize, studii, cercetări.

**F. CONDIŢII SUPLIMENTARE ŞI PLĂŢI**

*Legalizarea realizării sarcinii:* CEDA încheie cu expertul un contract care detaliază termenii şi condițiile de realizare a sarcinii precum și de remunerare a muncii.

*Remunerarea muncii*: Achitarea plăților pentru serviciile prestate se va efectua în baza actului de primire-predare a serviciilor/livrabilelor, semnat de către părți.

În cadrul activității sale expertul/organizația se angajează să respecte principiile legalității, confidențialității și a culturii diverse. Nu va permite sau încuraja discriminări de apartenență etnică sau religioasă, de limbă, convingeri, gen, sex, vârstă sau de altă natură. Va respecta reglementările de protecție a mediului înconjurător, a siguranței și sănătății publice.

**G. MODUL ȘI TERMENUL DE APLICARE**

**Dosarul de aplicare va conține obligatoriu CV-ul expertului, descrierea scurtă a viziunii și a modului de abordare a sarcinii care să includă și oferta financiară. Dosarul va fi trimis pe adresa de e-mail****oficiu@ceda.md****până la data de 25.10.2021.**